open-index/open-wikipedia-markdown huggingface dataset:
Լեգենդ (ֆիլմ, 2015)

**Լեգենդ** (անգլերեն՝ Legend), բրիտանա֊ֆրանսիական ֆիլմ, որի ռեժիսորն է ամերիկացի Բրայան Հարգելանդը։ Ֆիլմի սցենարը գրվել է Ջոն Պիրսոնի «Դաժան արվեստ։ Քրեյ երկվորյակների վերելքը և անկումը» գրքի հիման վրա։ Ֆիլմը պատմում է գող երկվորյակներ Ռոնալդ և Ռեջինալդ Քրեյների մասին, նրանք 60֊ականներին ահաբեկելով Լոնդոնը, դարձան դաժանության և անհավասարակշռության լեգենդներ։ Ֆիլմի պրեմիերան Մեծ Բրիտանիայում կայացել է 2015 թվականի սեպտեմբերի 9֊ին, իսկ Հայաստանում հոկտեմբերի 1֊ին։

## Սյուժե
Սյուժեն պատմում է Քրեյ երկվորյակների մասին, ովքեր 1950֊1960֊ական թվականներին համարվում էին ամենավտանգավոր հանցագործները Լոնդոնում։ Ֆիլմը կենտրոնանում է Ռեջինալդի վրա, ով ամեն կերպ ցանկանում է կառավարել իր եղբոր հոգեկան խանգարումները։

## Դերերում
*Թոմ Հարդի ֊ Ռոնալդ Քրեյ (Ռոնի) և Ռեդջինալդ Քրեյ (Ռեջի)
*Էմիլի Բրաունինգ ֊ Ֆրենսիս Շի (Ռեջի Քրեյի կինը)
*Քոլին Մորգան ֊ Ֆրենկի Շի, Ռեջիի վարորդը, Ֆրենսիսի ավագ եղբայրը
*Փոլ Բեթանի ֊ Չարլի Ռիչարդսոն, լոնդոնյան ավազակ
*Դևիդ Թյուլիս ֊ Լեսլի Փեյն, Քրեյ եղբայրների բիզնեսի գործադիրը
*Անեյրին Բարնարդ ֊ Դեյվիդ Բեյլի, լուսանկարիչ
*Փոլ Անդերսոն ֊ Ալբերդ Դոնքյու, Ռոնիի և Ռեջիի օգնականը
*Քրիստոֆեր Էքլստոն ֊ Լեոնարդ (Նիպեր) Ռիդ, դետեկտիվ, ով զբաղվում է Քրեյ եղբայրների գործով
* Պալմինտերի Չեզ ֊ Անժելո Բրունո, Ֆիլադելֆիայի մաֆիայի դոնը, Քրեյ եղբայրների ընկերը
*Տառա Ֆիցջերալդ ֊ Տիկին Շի
*Թերոն Էջերթոն ֊ Էսվարդ (խելագար Տեդի) Սմիթ

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2015 ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:StudioCanal ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական պատմական ֆիլմեր
Կատեգորիա:Բրիտանական քրեական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական կենսագրական ֆիլմեր
Կատեգորիա:Ֆրանսիական քրեական ֆիլմեր
Hammerheart

**Hammerheart**, Bathory խմբի հինգերորդ ալբոմը։ Այս ալբոմում շարունակվում է Blood Fire Death ալբոմով սկսված բլեք մետալի անցումը ոճին, որը հետագայում հայտնի դարձավ *վիկինգ-մետալ* անունով։

Ալբոմի կազմի ձևավորվել է Ֆրենկ Դիքսի «Վիկինգների հուղարկավորությունը» նկարի հիման վրա։

## Երգացանկ

2003 թվականին ավելացվել է 6 ստեղծագործություն։
## Մասնակիցներ
* Quorthon — կիթառ, վոկալ
* Kothaar — բաս-կիթառ
* Vvornth — հարվածային գործիքներ

Կատեգորիա:1990 ալբոմներ
Կատեգորիա:Անգլալեզու ալբոմներ
Ամեն ինչ կարող եմ

**Ամեն ինչ կարող եմ** (), 2015 թվականին նկարահանված բրիտանական գիտաֆանտաստիկ ֆիլմ։ Ֆիլմի ռեժիսորը Թերրի Ջոնսն է, իսկ սցենարի հեղինակը՝ Ջոնսը և Գևին Սքոթը։ Գլխավոր դերերում ներկայանում են Սիմոն Փեգը, Քեյթ Բեքինսեյլը, Սանջիվ Բասկարը, Ռոբ Ռիգլը, Էդի Իզարդը և Ջոհաննա Լումլին՝ հնչունավորված Մայքլ Փալինի, Թերրի Ջոնսի, Թերի Գիլիամի, Ջոն Կլիսի, Էրիկ Այդլի և Ռոբին Ուիլյամսի կողմից։ Սա վերջին ֆիլմն էր, որտեղ Ռոբին Ուիլյամսը ունեցավ դերակատարություն։

Սա առաջին ֆիլմն է, որտեղ ներկայանում են «Մոնթի Փիթոն» խմբի բոլոր կենդանի անդամները, 1983 թվականին նրանց «Մոնթի Փիթոնի կյանքի նշանակություն»-ից հետո։ Ֆիլմը նաև նշանավորվում է նրանով, որ քսան տարիների ընթացքում Ջոնսը առաջին անգամ հանդես է գալիս, որպես ֆիլմի ռեժիսոր։ Ֆիլմը թողարկվել է 2015 թվականի օգոստոսի 14-ին Լայնսգեթ Միացյալ Թագավորություններ-ի կողմից։

## Սյուժե
Հիասթափված ուսուցիչ Նեյլ Քլարկը հանկարծ ձեռք է բերում և օգտագործում ունակություն՝ անելու այն ամենը, ինչ ցանկանում է։ Տիրելու մոլուցքով տառապող այլմոլորակայինները, որոնք դիտում էին նրան տիեզերքից, նրան մի փորձության են ենթարկում։ Երբ նա փորձում էր այս նոր գտած ուժերը օգտագործել և գլուխ հանել հետագայում առաջացող իրադարձություններից, նա կանչում է իր հավատարիմ շուն ընկերոջը և լավագույն ընկերոջը՝ Դենիսին, որպեսզի օգնեն նրան գլուխ հանել։

## Երաժշտություն
Ավստրալիացի երգչուհի Քայլի Մինոգը ձայնագրեց և թողարկեց մի գովազդային սինգլ, որը կոչվում է «Ամեն ինչ և ընդհանրապես ամեն ինչ»՝ որպես սաունդթրեկ։ Երաժշտության մի տեսահոլովակ կա Մինոգի YouTube-ի պաշտոնական էջում։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2015 ֆիլմեր
Կատեգորիա:Lionsgate ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ֆանտաստիկ ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր այլմոլորակայինների մասին
Կատեգորիա:Ֆիլմեր շների մասին
Սիրելի Հանս, թանկագին Պյոտր

**«Սիրելի Հանս, թանկագին Պյոտր»**, ռեժիսոր և սցենարիստ Ալեքսանդր Մինդաձեի ռուս-գերմանա-ուկրաինա-բրիտանական գեղարվեստական ֆիլմ։ 2015 թվականին ֆիլմը մասնակցել է 37-րդ Մոսկովյան Միջազգային Կինոփառատոնի հիմնական մրցանակաբաշխությանը։ Լրագրողներն ու քննադատները Մինդաձեի ֆիլմին տվեցին աննախադեպ դրական արձագանք և ներկայացրին մրցանակի, բայց ֆիլմը մնաց առանց պարգևների։

## Սյուժե
1941-ի գարուն։ Գերմանացի ինժեներ Հանսը գործընկերների հետ գործնական այցով ժամանում է ԽՍՀՄ՝ ապակու մշակման գործարան։ Խորհրդա-գերմանական պակտին (23-ը օգոստոսի, 1939) և Խորհրդային Միության ու Գերմանիայի միջև բարեկամության և չհարձակման պայմանագրին (28-ը սեպտեմբերի, 1939) հաջորդող ժամանակաշրջանն է։ Պայմանագրի համաձայն՝ Խորհրդային Միությունը պարտավորվում էր հումք մատակարարել Գերմանիային, իսկ վերջինս պարտավորվում էր ԽՍՀՄ-ին մատակարարել արդյունաբերական նորագույն սարքավորումներ և տեխնոլոգիաներ։ Հանսի պատմությունն իսկապես դրամատիկ է։ Սա մոտալուտ պատերազմի կանխազգացման պատմություն է մի մարդու ապրումների մասին, որը չի գիտակցում, թե ինչ է կատարվում իր հետ։ Ասես առաջին արկն արդեն պայթել է նրա ներսում։ Ճակատագրի հրամայականով Հանսը վերադառնում է նույն վայրը, բայց արդեն մոտոցիկլով և գերմանացի սպայի համազգեստով։ Ապակու մշակման գործարանի նախկին ինժեները հեռադիտակը մոտեցնում է աչքերին. այդ հեռադիտակը ինքն է իր ձեռքով պատրաստել այդ նույն գործարանում։ Նրա գաղտնի անցյալը կրկին վերադառնում է իր մոտ։ Այդ ամենն իրոք պատահե՞լ է իրեն։ Իրականությու՞ն է, թե՞ ոչինչ չի նշանակում, չի էլ նշանակել։ Եվ պատմության ալիքներից խամրում է ամեն ինչ...

Ֆիլմում բացակայում են մարտական տեսարանները, ռեժիսորը իր ուշադրությունը կենտրոնացրել է ռուսների և գերմանացիների ներքին ապրումների վրա, ովքեր ստիպված են ապրել այդ ողբերգական դարաշրջանի կանոններին ենթարկվելով։

## Դերերում
* Յակոբ Դիլ - Հանս
* Անդրյուս Դարյալա - Պյոտր
* Մարկ Վաշկե - Օտտո
* Ռոզա Խաիռուլլինա - Զոյկայի մայրը
* Բիրգիտ Մինիհմաիյեր - Գրետա
* Մարկ Խոզեմանն - Վիլլի
* Սվետլանա Կոսոլապովա - Պյոտրի կինը
* Անգելինա Ռիմաշեոսկայա - Զոյկա
* Աննա Սկիդանովա - ընկերուհի
* Եվգենի Սարմոնտ - թարգմանիչ

## Նկարահանող խումբ
* Սցենարի հեղինակ՝ Ալեքսանդր Մինդաձե
* Ռեժիսոր՝ Ալեքսանդր Մինդաձե
* Օպերատոր - Օլեգ Մուտու
* Կոմպոզիտոր՝ Վալերի Սիվեր
* Նկարիչներ՝ Կիրիլլ Շուվալով, Եկատերինա Խիմիչևա
* Պրոդյուսերներ՝ Ալեքսանդր Մինդաձե, Լիզա Անտոնովա, Օլեգ Կոխան
* Կրեատիվ պրոդյուսեր՝ Անդրեյ Անենսկի

## Մրցանակներ
* «Коммерсантъ-Weekend» հրատարակչության մրցանակ՝ որպես ММКФ 2015 մրցանակային ծրագրի լավագույն ֆիլմ.
* 3 մրցանակ 2015 թվականինՀեղինակային ֆիլմերի միջազգային կինոփառատոնում (Չիկագո)՝ լավագույն ֆիլմի, օպերատորական աշխատանքի և տղամարդու լավագույն դերակատարման համար (BLOW-UP·Chicago International Arthouse FILM FEST)

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2015 ֆիլմեր
Կատեգորիա:Գերմանական դրամա ֆիլմեր
Կատեգորիա:Ռուսական դրամա ֆիլմեր
Մա Հուատեն

**Մա Հուատեն** (, հոկտեմբերի 29, 1971, Շանտոու, Գուանդուն, Չինաստան), չինացի համացանցային ձեռնարկատեր, Չինաստանի ամենամեծ համացանցային ընկերություններից մեկի՝ Tencent Inc.-ի հիմնադիրը։ 2007 և 2014 թվականներին Թայմ ամսագիրը նրան անվանել է աշխարհի ամենախելացի մարդկանցից մեկը։ 2016 թվականի հունվարի դրությամբ Ֆորբս ամսագրի աշխարհի ամենահարուստ մարդկանց ցանկում զբաղեցնում է 55-րդ հորիզոնականը՝ 18.8 մլրդ ԱՄՆ դոլար կարողությամբ։

## Կենսագրություն
Մա Հուատենը ծնվել է 1971 թվականի հոկտեմբերի 29-ին Գուանդուն պրովինցիայի Շանտոու քաղաքում։ 1993 թվականին ավարտել է Շենչժենի համալսարանը՝ համակարգչային տեխնիկա մասնագիտությամբ և աշխատանքի է անցնում Runxun Communications Development Co. Ltd կազմակերպությունում։ 5 տարի անց թողնում է աշխատանքը և Շենչժենում ընկերների հետ բացում է Tencent կազմակերպությունը, որը շարժական հեռախոսակապի տեղական ընկերություն էր։

1999 թվականին ընկերությունը մշակեց հաղորդագրությունների վայրկենական փոխանակման ծրագիր՝ OICQ (Open ICQ) չինական միջերեսով։ 1999 թվականի հոկտեմբերին Tencent-ը ամերիկյան և հոնգկոնգյան ընկերությունների կողմից 20 % արժեթղթերի դիմաց ստացավ 2.2 մլն ԱՄՆ դոլարի վենչուրային ֆինանսավորում, որը հնարավորություն տվեց հաղթահարել առաջացած դժվարությունները։ Դրանից հետո մեսենջերը վերանվանվեց QQ և այն սկսեցին առաջ մղել որպես առանձին պրոդուկտ։

QQ-ն ստեղծեց նոր երիտասարդական համացանցային մշակույթ։ Եթե Գուգլի և Յահուի նման ընկերությունների համար մեսենջերները միայն կարգավորումներ էին հիմնական ծառայությունների համար, ապա Tencent-ը QQ-ն վերածեց հզոր կոմերցիոն մարքեթինգային գործիքի, որի օգնությամբ մյուս սեգմենտներում դարձավ առաջատար․ կազմակերպությանն են պատկանում առցանց խաղեր, հայտնի սոցիալական կայք Qzone-ը, TenPay էլեկտրոնային համակարգը։ 2010 թվականին Tencent-ը ամենաթանկարժեք չինական ինտերնետ-ընկերությունն էր, որի կապիտալը գերազանցում էր 30 մլրդ ԱՄՆ դոլարը, որը նրան հնարավորություն տվեց աշխարհում զբաղեցնել 3-րդ տեղը՝ Գուգլից և Ամազոնից հետո։ 2012 թվականին QQ ծրագրի ակտիվ օգտատերերի թիվը հասավ 784 մլն-ի։

Մա Հուատենի բիզնեսի հաջողությունը, ինչպես և մյուս խոշոր չինական կազմակերպությունների դեպքում, հանդիսանում է արևմտյան անալոգների նորարարական պատճենումը հսկայական չինական շուկայի համար։ Մա Հուատենի բիզնեսի մարտավարության յուրահատկությունը այլ չինական կազմակերպություններից ավելի ակտիվ ներդրումներն են օտարերկրյա ակտիվներ։

## ԶԼՄ
2010 թվականին համաշխարհային ԶԼՄ-ում ակտիվ շրջանառվում էր մի միջադեպ․ Մա Հուատենը, ում կարողությունն այդ ժամանակ գնահատվում էր 4.4 մլրդ ԱՄՆ դոլար, Շենչժենի քաղաքային բյուջեից ստացել է ամենամսյա 450 ԱՄՆ դոլարի նպաստ՝ որպես աջակցություն քաղաքի գործարարներին և հաջողակ ձեռնարկատերերին։

## Ծանոթագրություններ

Կատեգորիա:Չինաստանի քաղաքական գործիչներ
Կատեգորիա:Չինացի գործարարներ
Սպիտակ Բիմ Սև ականջ (ֆիլմ)

«**Սպիտակ Բիմ Սև ականջ**», երկմասանոց խորհրդային գեղարվեստական կինոնկար՝ նկարահանված 1977 թվականին։ Ստանիսլավ Ռոստոցկու թվով ութերորդ ֆիլմը։ Գավրիիլ Տրեոպոլսկու համանուն՝ «Սպիտակ Բիմ Սև ականջ» գրքի էկրանավորումը։

Ֆիլմի նկարահանումները կատարվել են Կալուգայում։ Առաջին վարձույթի ժամանակ ֆիլմը դիտել է ավելի քան 20 միլիոն հանդիսատես։ Կենտրոնական հեռուստատեսությամբ առաջին անգամ ցուցադրվել է 1980 թվականին. առաջին սերիան օգոստոսի 26-ին, երկրորդ սերիան օգոստոսի 27-ին:

Ֆիլմն առաջադրվել է «Օսկարի» 1979 թվականին, որպես լավագույն ֆիլմ օտար լեզվով անվանակարգում։

## Սյուժե
Շոտլանդական սետտեր ցեղատեսակի շան ձագուկը ծնվում է ոչ դասական գունավորմամբ. սևի փոխարեն նա սպիտակ էր՝ շիկակարմիր բծերով, իսկ մի ականջը ընդհանրապես սև էր։ Չնայելով ցեղական շեղվածությանը, ծեր բանաստեղծ Իվան Իվանովիչը շանը վերցնում է իրեն։ Վերջինս հրապուրված էր որսորդությամբ և սիրում էր բնությունը։ Բայց այն բանից հետո, երբ տերը հայտնվեց հիվանդանոցում Բիմը մեկնեց փնտրելու իր տիրոջը։ Արդյունքում շունը դարձավ անտուն։ Փոխելով մի քանի տերերի, Բիմն արդյունքում սատկում է՝ բախվելով մարդկային անտարբերությանն ու դաժանությանը։

## Դերերում

Բիմի դերը խաղացել է անգլիական սետտեր Ստիվը (մյուս անունը Ստյոպա) և նրա կրկնորդ Դենդին։ Նկարահանումների լարված ռեժիմը ազդել է Ստիվի առողջության վրա և դրանից մի քանի ամիս անց նա սատկում է սրտի նոպայից։
Շների հետ աշխատել է կինոլոգ Վ. Սոմովը։
Բիմի պատվին Վորոնեժի Հեղափոխության պողոտայում կանգնեցվել է նրա արձանը։

## Նկարահանող խումբ
* Սցենարի հեղինակ՝ Ստանիսլավ Ռոստոցկի
* Ռեժիսոր՝ Ստանիսլավ Ռոստոցկի
* Օպերատոր՝ Վյաչեսլավ Շումսկի
* Նկարիչ՝ Սերգեյ Սերեբրեննիկով
* Կոմպոզիտոր՝ Անդրեյ Պետրով
* Դիրիժոր՝ Վլադիսլավ Չերնուշենկո

## Ծանոթագրություններ

## Գրականություն
* *Армен Медведев.* «Что человек должен...». - «Искусство кино» № 2, с. 23, 1978.

## Արտաքին հղումներ
* 
* White Bim the Black Ear (Russian Movie with English subtitles) 

Կատեգորիա:1970-ականների ռուսերեն ֆիլմեր
Կատեգորիա:1977 դրամա ֆիլմեր
Կատեգորիա:1977 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ընտանեկան ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:1970-ականների խորհրդային ֆիլմեր
Օլգա Բերգգոլց

**Օլգա Ֆեոդորովնա Բերգհոլց** () ), ռուս խորհրդային գրող։

1930 թ.-ին ավարտել է Լենինգրադի համալսարանի բանասիրական ֆակուլտետը։ Տպագրվում է 1924 թ.-ից։ Առաջին երկերը՝ «Ուգլիչ» (1932) վիպակը և «Բանաստեղծություններ» (1934) ժողովածուն, արժանացել են Մ․ Գորկու դրական կարծիքին։ Հրատարակել է «Գիշերը Նոր աշխարհում» (1935) և «Երգերի գիրք» (1936) պատմվածքների ժողովածուները։ Հայրենական պատերազմի տարիներին գտնվելով պաշարված Լենինգրադում՝ քաղաքի պաշտպանությանն է նվիրել «Փետրվարյան օրագիր» (1942), «Լենինգրադյան պոեմ» (1942), «Քո ուղին» (1945) երկերը և «Խոսում է Լենինգրադը» (1946) ժողովածուն։ Սոցիալիզմի առաջին կառուցողներին է նվիրված «Պերվոռոսիյսկ» (1950) պոեմը (ԽՍՀՄ պետական մրցանակ, 1951), Սևաստոպոլի պաշտպանությանը՝ «Հավատարմություն» (1954) ողբերգությունը։ «Ցերեկային աստղեր» (1959) քնարական ինքնակենսագրական գիրքը էկրանացվել է 1968 թ.-ին։ Բերգգոլցի ստեղծագործություններին հատուկ են խոր քնարականությունն ու դրամատիզմը։

## Ծանոթագրություններ

Կատեգորիա:Խորհրդային դրամատուրգներ
Կատեգորիա:Խորհրդային մանկագիրներ
Կատեգորիա:Ռուս բանաստեղծուհիներ
Կատեգորիա:20-րդ դարի կին գրողներ
Կատեգորիա:Սանկտ Պետերբուրգի պետական համալսարանի շրջանավարտներ
Կատեգորիա:Խորհրդային բանաստեղծուհիներ
Կատեգորիա:Կոմունիստ կին գրողներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Սանկտ Պետերբուրգի համալսարանի լեզվաբանության ֆակուլտետի շրջանավարտներ
Կատեգորիա:Խորհրդային բանաստեղծներ
Կատեգորիա:ԽՄԿԿ անդամներ
Կատեգորիա:Խորհրդային վիպասաններ
Կատեգորիա:20-րդ դարի լրագրողներ
Կատեգորիա:Խորհրդային պատմվածքագիրներ
Կատեգորիա:Բանաստեղծներ այբբենական կարգով
Կատեգորիա:ԽՍՀՄ Պետական մրցանակի դափնեկիրներ
Երկվորյակ սֆինքսներ Էլ Սալոբրալից

**Երկվորյակ սֆինքսներ Էլ Սալաբրալից** (), մ.թ.ա. 475-425 թվականների երկու կրաքարե իբերիական քանդակներ, որոնք հայտնաբերվել են 1901 թվականին Ալբասետեի Էլ Սալոբրալ գյուղակում։

## Պատմություն
20-րդ դարում հնագետ Պիեռ Փարիզն այն վաճառել է Լուվրի թանգարանին։ Զույգ քանդակներից մեկը, որն ավելի հայտնի է, գտնվում է Մադրիդի Ազգային հնագիտական թանգարանում, իսկ նրա ավելի քիչ հայտնի քույր քանդակը՝ Սեն-Ժերման ան Լեի համայնքային թանգարանի ֆոնդերում։

Քանդակներն իրենց բնույթով ունեն խորհրդանշական իմաստ, ապոտրոպիկ ուժ՝ որպես հանգուցյալի պահապան հուշարձան։

## Տվյալներ
* Չափերը՝ 55 սմ բարձրություն, 52 սմ լայնություն, 21 սմ խորություն
* Նյութը՝ Կրաքար
* Ոճը՝ իբերիական

## Տես նաև
* Կինը Սեռո դե լոս Սանտոսից
* Սֆինքս Բալասոտեից
* Ալբասետեի հնագիտական թանգարան
* Սֆինքս
* Ազգային հնագիտական թանգարան (Մադրիդ)

## Ծանոթագրություններ

## Արտաքին հղումներ
* Ficha en el Museo Arqueológico Nacional
* Ficha en un sitio web de El Salobral
* "Dos esfinges gemelas separadas por más de 1000 kilómetros" Polémica sobre su separación

Կատեգորիա:Մադրիդի ազգային հնագիտական թանգարանի նմուշներ
Կուրսրակ

** Կուրսրակ** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Մատա կանտոնի կազմի մեջ։

Համայնքի INSEE կոդ՝ 17126։

## Բնակչություն
Համայնքի բնակչությունը 2010 թվականին կազմում էր 294 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Կուրսրակ 

Կատեգորիա:Ֆրանսիայի համայնքներ
Whole Lotta Lovin'

«**Whole Lotta Lovin**'», ամերիկացի երաժշտական պրոդյուսեր DJ Mustard-ի երգը, որը կատարում է ամերիկացի ռեփեր Թրևիս Սքոթը։ Այն որպես սինգլ թողարկվել է 2016 թվականի հունվարի 8-ին։ Երգի հեղինակներն են DJ Mustard-ը, Թրևիս Սքոթը, Twice as Nice ստեղծագործական թիմը, Ռայան Բուենդիան, Դոմիկիան Քուետոն, Ջեյ Գրեմը և Մայքլ ՄաքՀենրին։ Երգում օգտագործվել է հատված ամերիկացի երգչուհի Սիսի Փենիսթոնի 1991 թվականին թողարկված «Finally» երգի տեքստից, որի արդյունքում այդ երգի հեղինակներ Սիսի Փենիսթոնի, Ֆելիպե Դելգադոյի, E.L. Linnear-ի և Ռոդնի Ջեքսոնի անունները նույնպես նշվել են «Whole Lotta Lovin'» երգի հեղինակների ցանկում։

## Թողարկում
2016 թվականի հունվարի 6-ին DJ Mustard-ը իր Թվիթթերի էջում հրապարակեց երգի շապիկը, որից պարզ դարձավ, որ այն համագործակցություն է ռեփեր Թրևիս Սքոթի հետ և կոչվելու է «Whole Lotta Lovin'»։ Հաջորդ օրը DJ Mustard-ը հարցազրույց տվեց Beats 1 ռադիոկայանին, որի ընթացքում նաև ներկայացրեց երգը։ Հունվարի 8-ին այն որպես սինգլ թողարկվեց iTunes-ում։ Երգի չորս ռեմիքս տարբերակները iTunes-ում հասանելի դարձան մարտի 14-ին։

## Տեսահոլովակ
Երգի տեսահոլովակը, որի ռեժիսորն է Ալեքս Նազարին, նկարահանվել է Լոս Անջելեսում և ներկայացվել է 2016 թվականի հունվարի 11-ին DJ Mustard-ի VEVO ալիքում։ Տեսահոլովակի տեսարանների մեծ մասում Թրևիս Սքոթն ու DJ Mustard-ը կանգնած են կամ պարում են գույնզգույն LED էկրանների առջև։ Տեսահոլովակը նաև ցուցադրում է իրար ձեռք բռնած և համբուրվող աղջիկների, որոնց դեմքերը ավելի ուշ սկսում են հալվել։ Տեսահոլովակի ավարտին ցուցադրվում է կարմիր ծով։

## Հիթ շքերթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը Genius կայքում

Կատեգորիա:2016 սինգլներ
Կատեգորիա:Թրևիս Սքոթի երգեր
Կատեգորիա:ԼԳԲՏ երգեր
Եվ տանուլ տվեցին ճակատամարտը (ֆիլմ)

**«Եվ տանուլ տվեցին ճակատամարտը»** (), Ջոն Սթեյնբեքի համանուն վեպի հիման վրա նկարահանված դրամատիկական ժանրի ամերիկյան ֆիլմ, որի ռեժիսորն է Ջեյմս Ֆրանկոն։

## Սյուժե
1930 թվական։ Որոշիչ պահ է ԱՄՆ-ի պատմության մեջ. ամբողջ երկրի աշխատողները ստեղծում են արհմիություններ, որպեսզի պաշտպանեն իրենց իրավունքները և փորձում են պայքարել լավագույն վերաբերմունքի և արժանի աշխատավարձի համար։ Կալիֆոռնիական հովտում ներգաղթած խնձոր հավաքողների և տեղական բանջարաբույծների միջև աշխատանքային ընդհարում է տեղի ունենում։ «Կուսակցության» ակտիվիստ Ջիմ Նոլանը (Նէտ Վուլֆ), հասկանալով կազմակերպված աշխատանքի կարևորությունը, միանում է շարժմանը և կազմակերպում է խոշոր գործադուլ՝ 900 խնձոր հավաքողների մասնակցությամբ՝ այդպիսով փորձելով իր գործի մեջ ներքաշել ավելի շատ մարդկանց։

## Դերակատարներ

## Արտադրություն
2015 թվականի հունվարի 30-ին հայտարարվեց այն մասին, որ Ջեյմս Ֆրանկոն կատարելու է դեր նոր ֆիլմում, որի ռեժիսորը լինելու է հենց ինքը։

1936 թվականին հրատարակված «Եվ պարտվեցին ճակատամարտը» վեպը, որը համարվում է Պուլիտցերյան և Նոբելյան մրցանակների ապագա դափնեկիր Ջոն Սթեյնբեքի առաջին հայտնի ստեղծագործությունը, հարմարեցվել է սցենարիստ Մեթ Ռեջերի կողմից, ով նախկինում Ֆրանկոյի հետ աշխատել է «Երբ ես մահանում էի» և «Աղմուկ և զայրույթ» ֆիլմերի վրա, որոնք նկարահանվել են Ուիլյամ Ֆոլքների համանուն ստեղծագործությունների հիման վրա։ Այդ ամենից բացի 2014 թվականին Ռեջերը Բրոդվեյում բեմադրել է Սթայնբեքի «Մկների և մարդկանց մասին» ստեղծագործությունը։ Ֆիլմում դերեր են ստացել Վինսենտ Դոնոֆրիոն, Ռոբերտ Դյուվալը, Քիգան Ալլենը, Էդ Հարրիսը, Բրայան Քրենստոնը, Սելենա Գոմեսը և Դեննի Մակբրայդը։ Այդ նույն ժամանակ սկսել են փնտրել դերասաններ մասսայական տեսարաններում նկարահանվելու համար։ Ավելի ուշ ֆիլմի պրոդյուսերներ դարձան Անդրեա Իերվոլինոն, Մոնիկա Բակարդին, Սկոթ Ռիդը, Վինս Ջոլիվեթը, Ռոն Սինգերը և Իրիս Տոռեսը։ Ֆիլմի ֆինասավորման հետ կապված հարցերի լուծումն «իրենց վրա վերցրին» «AMBI Pictures»-ը, «RabbitBandini Productions»-ը և «That's Hollywood Pictures Productions»-ը, իսկ վարձույթի հետ կապված իրավունքները գնված էին «AMBI Distribution» և «CAA» կազմակերպությունների կողմից։

Մարտի 16-ին գլխավոր դերում հաստատվեց Նետ Վուլֆը։ Հաջորդ երկու օրերի ընթացքում դերասանական կազմին միացան Ջոշ Հատչերսոնը, Զակ Բրաֆֆը, Անալի Տիպտոնը, Ջոն Սէվէջը, Էշլի Գրինը և Անա Օ’Ռայլին։ Մարտի 24-ին իր դերն ստացավ նաև Սքոթ Հազեն։

Հիմնական նկարահանումները սկսվել են 2015 թվականի մարտի 19-ին՝ Ատլանտայում և Բոստվիքում (Ջորջիա նահանգում) և ավարտվել են 2015 թվականի ապրիլին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2015 ֆիլմեր
Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Ջեյմս Ֆրանկոյի ֆիլմեր
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ամերիկյան մելոդրամա ֆիլմեր
Կատեգորիա:Վաշինգտոն նահանգում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1933 թվականին
Մարտական խոզեր (ֆիլմ)

**«Մարտական խոզեր»** (), ռազմական մարտաֆիլմ՝ նկարահանված ռեժիսոր Ռայան Լիթլի կողմից։ Ֆիլմի պրեմիերան տեղի է ունեցել 2015 թվականի սեպտեմբերի 18-ին Վաշինգտոնում անցկացվող «GI Film Festival» կինոփառատոնի շրջանակներում։ Ֆիլմում նկարահանվել են համաշխարհային ճանաչում ստացած դերասաններ, ինչպիսիք են Դոլֆ Լունդգրենը և Միքի Ռուրկը, և ոչ պակաս հայտնի Լյուկ Գոսը և Ռայան Քելին։

## Սյուժե
ԱՄՆ-ի բանակի հետևակային ստորաբաժանումներից մեկը հայտնի էր «Մարտական խոզեր» անվամբ, նրանք պետք է գնան թշնամու թիկունք և փորձեն ոչնչացնել նացիստների հզոր զենքերը՝ գործի դնելով ամեն հնարավոր միջոց։ Լեյտենանտ Ջեք Վոժիկը (Լյուկ Գոս) և ֆրանսիական լեգեոնի կապիտան Հանս Պիկոլթն (Դոլֆ Լունդգրեն) ամեն կերպ զինվորներին նախապատրաստում էին այդ բարդ հանձնարարությանը։

## Դերերում

## Մրցանակներ և անվանակարգեր

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ռազմական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Պատանի գայլը (5-րդ եթերաշրջան)

**[[Պատանի գայլը]]** ֆիլմի հինգերորդ եթերաշրջանը նկարահանվել է սկսած 2014 թվականի հունիսի 24-ից, իսկ պրեմիերան եղել է 2015 թվականի հունիսի 29-ին։ Եթերաշրջանը կազմված է 2 մասից՝ 10-10 էպիզոդ։ Երկրորդ մասի պրեմիերան եղել է 2016 թվականի հունվարի 6-ին։ 5-րդ եթերաշրջանի փակումը տեղի է ունեցել 2016 թվականի մարտի 2-ին

## Սյուժե
Իր ավարտական դասարանի տարում, Սքոթ ՄաքՔոլը և իր ընկերները հայտվնում են մի ապագայի առջև, որտեղ լինելու են առանձին-առանձին, իրենց կյանքի հաջորդ փուլում, որտեղ կարող էին բռնել տարբեր ուղիներ։ Նոր չարագործները օգտագործում են գիտությունը և գերբնական ուժերը նոր գաղտնի նպատականեր իրագործելու համար, որն էլ նրանց դարձնում է Սքոթի և իր ընկերների թշնամին։

## Դերերում
### Հիմնական դերեր
* Թայլեր Հեքլին - Սքոթթ ՄաքՔոլ (20 էպիզոդ)
* Դիլան Օ'Բրայեն - Սթայլզ Ստիլինսկի (20 էպիզոդ)
* Արդեն Չո - Կիրա Յուկիմուրա (17 էպիզոդ)
* Շեյլլի Հեննիգ - Մալիա Թեյթ (18 էպիզոդ)
* Դիլան Սփրեյբերրի - Լիամ Դանբար (18 էպիզոդ)
* Հոլլանդ Ռոդեն - Լիդիա Մարթին (19 էպիզոդ)

## Ծանոթագրություններ

Կատեգորիա:2015 հեռուստասերիալի եթերաշրջաններ
Կատեգորիա:2016 հեռուստասերիալի եթերաշրջաններ
Կատեգորիա:Պատանի գայլը
Վադի Մուսա

**Վադի Մուսա** (), քաղաք Հորդանանի Թագավորության հարավարևմտյան հատվածում՝ Մաանի մարզում։ Համարվում է Մաանի մարզի երկրորդ ամենախոշոր քաղաքը, վարչական կենտրոն Մաան քաղաքից հետո։

Հիմնական բնակիչները արաբներն են, որոնք դավանում են իսլամ։ Քաղաքի պաշտոնական լեզուն արաբերենն է։

Քաղաքը գտնվում է Հորդանանի մայրաքաղաք Ամմանից 250 կմ հեռավորության վրա։ Քաղաքից 100 կմ հեռավորության վրա է գտնվում Հորդանանի միակ նավահանգստային քաղաքը՝ Ակաբան։

Քաղաքում կան ավելի քան 50 հյուրանոցներ և շատ զբոսաշրջային ռեստորաններ։ Քաղաքի տնտեսության կարևորագույն ճյուղը զբոսաշրջությունն է։

## Բնակչություն
2004 թվականի Պետրայի կենտրոնական բյուրոյի տվյալների համաձայն՝ Վադի Մուսա քաղաքի և շրջակա 18 գյուղերի բնակչությունը միասին կազմում էր 23 840 մարդ։ Տղամարդիկ կազմում են քաղաքի բնակչության 51,56, իսկ կանայք՝ 48,44 տոկոսը։

Բնակչության 93,5 %-ը հորդանանցի արաբներն են։ 2009 թվականի տվյալներով, քաղաքի բնակչությունը կազմում էր 26,100 մարդ։

## Ծանոթագրություններ

## Պատկերասրահ

Image:Wadi Musa Valley.jpg
Image:Petra Visitors Center.jpg


Կատեգորիա:Հորդանանի քաղաքներ
Կատեգորիա:Մաանի մարզի քաղաքներ
Destroyer of Worlds

**Destroyer of Worlds**, շվեդական Bathory խմբի ալբոմը, թողարկվել է 2001 թվականին։

## Ալբոմի մասին
Ասում են, որ ալբոմն իր անվանումը ստացել է ատոմային ռումբի հեղինակ Օպենհեյմերի հայտնի խոսքից՝ «Ահա ես դարձա Մահը, աշխարհի կործանիչը»։
## Երգացանկ
# «Lake of Fire» -5:43
# «Destroyer of Worlds» -4:51
# «Ode» -6:27
# «Bleeding» -3:55
# «Pestilence» -6:50
# «109» -3:36
# «Death from Above» -4:35
# «Krom» -2:50
# «Liberty & Justice» -3:52
# «Kill Kill Kill» -3:09
# «Sudden Death» -3:19
# «White Bones» -8:35
# «Day of Wrath» -8:15

## Մասնակիցներ
* Քուորթոն - Կիթառ, վոկալ, բաս, հարվածային, թմբուկ

Կատեգորիա:2001 ալբոմներ
Կատեգորիա:Անգլալեզու ալբոմներ
Նիս (շրջան)

**Նիս** (), շրջան () Ֆրանսիայում՝ Վերին Ալպեր երկրամասի Պրովանս-Ալպեր-Լազուր ափ դեպարտամենտում։ Շրջանի կազմում ընդգրկված է 101 համայնք։ Սուպրեֆեկտուրան Նիսն է։
Շրջանի բնակչությունը 2006 թվականին կազմել է 521 254 մարդ։ Բնակչության խտությունը կազմում է 170 մարդ/կմ2։ Շրջանի տարածքը կազմում է 3067 կմ2։

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ, Նիցցայի շրջան 

## Ծանոթագրություններ

Կատեգորիա:Ֆրանսիայի շրջաններ
Մենք չենք կարող ապրել առանց տիեզերքի

**Մենք չենք կարող ապրել առանց տիեզերքի** (), ռուսական կարճամետրաժ մուլտֆիլմ։

## Սյուժե
Երկու տղամարդ (հայտնի են միայն նրանց անունները՝ 1203 և 1204), որոնք ընկերություն են անում իրար հետ մանկուց։ Նրանք զբաղվում էին տիեզերագնացությամբ։ №1203֊ը ընտրվել էր թռիչքի համար։ Թռիչքը աղետալի է վերջանում, և №1204 ընկնում է դեպրեսիայի մեջ այն բանի համար, որ նա զրկվել էր վերապատրաստման ծրագրից։ Գալով նրա սենյակ՝ ադմինիստրացիան տեսնում է միայն մի կոստյում և անցք առաստաղի վրա։ №1204֊ը կապվել էր հանգուցյալի հետ։

## Քննադատություն
Խումբը վաստակեց շատ գովասանքներ քննադատների կողմից։ Լարիսա Մալյուկովան դասել է այն տարվա լավագույն ֆիլմերի կողքին՝ նշելով «պաշտպանված և հասկանալի դիզայնը»։ Նատալյա Գրիգորևնան ուշադրությունը հրավիրել է ֆիլմի ծիծաղաշարժ, ապա լարված և հուսահատ դրվագններին և ասել «հստակ և ակնահաճո տեխնիկա»։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2014 մուլտֆիլմեր
Կատեգորիա:Ռուսական ֆիլմեր
Ինդիվիդուալիզմ

**Ինդիվիդուալիզմ**, **անհատապաշտություն** (,  — անբաժանելի բառից) - բարոյական, քաղաքական և սոցիալական աշխարհհայացք (փիլիսոփայություն, գաղափարախոսություն), որն ընդգծում է անհատական ազատությունը, անհատի առաջնային նշանակությունը, անհատական ազատությունը սահմանադրական իրավակարգի շրջանակներում։ Ինդիվիդուալիզմն իրեն հակադրում է անհատի հասարակության և պետության կողմից ճնշվելու գաղափարին և պրակտիկային։ Ինդիվիդուալիզմը կոլեկտիվիզմի և դրա տարատեսակների հակադրությունն է։

## Քաղաքական ինդիվիդուալիզմ
[222px|մինի|աջից|[Բենջամին Թաքերը]]
Քաղաքական փիլիսոփայության մեջ ինդիվիդուալիստական թեորիաները կողմ են պետության քաղաքական դերը նվազեցնելուն, պնդելով, որ այն պետք է իրականացնի գործողությունների սահմանափակ քանակ, որն անհրաժեշտ է իրավակարգը պահելու համար։ Անարխո-ինդիվիդուալիստները, օրինակ, Բենջամին Թաքերը, Ռոտբարդ Մյուրեյը դեմ են պետության մենատիրութանը իրավապահպան գործողություններում, պնդելով, որ ցանկացած ծառայությունների տրամադրում անհատական մարդկանց կողմից ավելի արդյունավետ և բարոյական է։

### Ինդիվիդուալիզմ և անարխիզմ
Ինդիվիդուալիզմի ականավոր հետազոտող Ֆրիդրիխ Հայեկը նշում էր ինդիվիդուալիզմի և անարխիզմի սկզբունքային տարբերությունը։ Ըստ նրա, այդ տարբերությունը կայանում է պետության հանդեպ ունեցած վերաբերմունքի մեջ։

## Տես նաև
* Ազատականություն
* Կոլեկտիվիզմ

## Գրականություն
* 
 
* Рыков, Анатолий Владимирович|Рыков А. В. К вопросу о становлении модернистской парадигмы в искусстве ХIХ в. // Вестник Санкт-Петербургского университета. Сер. 2. 2013. Вып. 3. С. 123–132.

## Արտաքին հղումներ
* http://bse.sci-lib.com/article054078.html Индивидуализм — статья в БСЭ

## Ծանոթագրություններ

Կատեգորիա:Էթիկական տեսություններ
Կատեգորիա:Ինդիվիդուալիզմ
Կատեգորիա:Կյանքի փիլիսոփայություն
Կատեգորիա:Քաղաքական մշակույթ
Կատեգորիա:Քաղաքական տեսություններ
Կատեգորիա:Քաղաքական փիլիսոփայություն
Չեբուրաշկա (մուլտֆիլմ, 2013)

**Չեբուրաշկա** (, ), ռեժիսոր Մակոտո Նակամուրայի լիամետրաժ տիկնիկային մուլտիպլիկացիոն ֆիլմը։ Ռուսական վարձույթի համար նախատեսված տարբերակում բաղկացած է 3 մասերից՝ «Չեբուրաշկան և կրկեսը», «Չեբուրաշկան գնում է կենդանաբանական այգի» և «Շապոկլյակի խորհուրդները»։
2010 թվականին Չեբուրաշկայի մասին ճապոնական տիկնիկային սերիալի տարբերակը հատուկ Ռուսաստանի համար ստեղծվել է լիամետրաժ ֆիլմի տեսքով՝ ճապոնական տարբերակից որոշակի տարբերություններով։

## Սյուժե
«Չեբուրաշկա» մուլտֆիլմ է բաղկացած 3 պատմություններից՝ «Չեբուրաշկան և կրկեսը», «Չեբուրաշկան գնում է կենդանաբանական այգի» և «Շապոկլյակի խորհուրդները»։ Նախաբանում Չեբուրաշկան հայտնվում է նարինջների տուփի մեջ, ծանոթանում կոկորդիլոս Գենայի հետ և նոր ընկերներ ձեռք բերում։
Միջազգային տարբերակում (2010) ամբողջովին վերանկարահանված է «Կոկորդիլոս Գենա» մուլտֆիլմը, որը ներկայացված է մանրամասնորեն։
Ռուսաստանի համար նկարահանված վարձութային տարբերակը միջազգային տարբերակում ավելացվել է «Չեբուրաշկան կրկեսում» նովելը և հանվել «Կոկորդիլոս Գենա» նովելը, քանի որ դրա սյուժեն քաջ հայտնի է ռուս կինոդիտողին։ Ներկայումս մուլտֆիլմը դուրս է եկել առևտրային կինովարձույթ, իսկ DVD տարբերակը թողարկվել է Ճապոնիայում, Ֆրանսիայում, Բելգիայում և Ռուսաստանում։

## 2013 թվականի նովելների կարճ բնութագրություն
* «Չեբուրաշկան և կրկեսը»՝ պատմություն ընկերության և երազանքի մասին։ Գենան և Չեբուրաշկան Մաշային օգնում են սովորել քայլել ճոպանի վրայով։ Իրականանում է նրա վաղեմի երազանքը. նա հանդես է գալիս կրկեսում։
* «Չեբուրաշկան գնում է կենդանաբանական այգի» սերիայում Գենան հիվանդանում է, և Չեբուրաշկան նրա փոխարեն գնում է «որպես կոկորդիլոս աշխատելու» կենդանաբանական այգում։
* Եզրափակիչ պատմությունն է «Շապոկլյակի խորհուրդները»։ Հերոսներն օգնում են աճպարարին, ով կորցրել է իր թոռնուհուն, իսկ Շապոկլյակը բացում է անպիտան խորհուրդների բյուրո։

## Դերերի հնչյունավորում

* Չեբուրաշկա՝ Լարիսա Բրոխման
* Մաշա՝ Օլգա Զվերևա
* Կոկորդիլոս Գենա՝ Վլադիմիր Ֆերապոնտով
* Շապոկլյակ՝ Դմիտրի Ֆիլիմոնով
* Աճպարար՝ Ալեքսանդր Պոժարով
* Գալյա՝ Օլգա Շորոխովա

## Ծանոթագրություններ

## Արտաքին հղումներ
* Պաշտոնական ռուսական կայք
* 
* «Չեբուրաշկաներ» Reanimedia ընկերության կայքում 
* Չեբուրաշկան anidb.net-ում
* Չեբուրաշկայի պաշտոնական ճապոնական էջ  
* «Եթե ճապոնացիները որոշեն շարունակել, ես կօգնեմ» 

Կատեգորիա:Ռուսական մուլտֆիլմեր
Կատեգորիա:Ճապոնական մուլտֆիլմեր
Կատեգորիա:Կորեական մուլտֆիլմեր
Կատեգորիա:2014 մուլտֆիլմեր
Ռոնալդ Կուման

**Ռոնալդ Կուման** (, МФА , ), հոլանդացի ֆուտբոլիստ, երկու անգամ ճանաչվել է Նիդերլանդների տարվա լավագույն ֆուտբոլիստ։ 2020 թվականի օգոստոսի 19-ին նշանակվել է «Բարսելոնա ՖԱ» ակումբի գլխավոր մարզիչ։

Համարվում է համաշխարհային ֆուտբոլի պատմության ամենաարդյունավետ պաշտպաններից մեկը․ 533 խաղում խփել է 193 գոլ։ Հայտնի է որպես լավ տուգանայիններ իրացնող ֆուտբոլիստ։ Գոլերի մեծամասնությունը խփել է տուգանայիններից։ 1991-1992 թվականների Եվրոպայի գավաթի խաղարկությունում տուգանայինից խփած գնդակի շնորհիվ թիմը հաղթանակ տարավ, Կումանի թիմը մրցում էր իտալական «Սամպդորիա»-ի դեմ։

Կումանի մեծ եղբայրը՝ Էրվին Կումանը, հայտնի է որպես լավ ֆուտբոլիստ և ֆուտբոլային մարզիչ։

## Կարիերա
### Որպես ֆուտբոլիստ
Հանդես է եկել «Այաքս», «ՊՍՎ», «Բարսելոնա», «Ֆեյենորդ» ակումբներում։

### Որպես մարզիչ
Մարզչի կարգավիճակով աշխատել է «Վիտեսս», «Այաքս», «Բենֆիկա», «ՊՍՎ» ակումբներում։ 2007-2008 թվականներին գլխավորելով իսպանական «Վալենսիան», Իսպանիայի գավաթի խաղարկությունում դուրս եկավ եզրափակիչ փուլ և այնտեղ հաղթեց «Խետաֆե»-ին 3։1 հաշվով։

2011 թվականի հուլիսի 21-ին հայտնի դարձավ, որ Կումանը պետք է գլխավորի «Ֆեյենորդը»։ 2012 թվականի հունվարի 16-ին Ֆեյենորդի հետ կնքեց նոր պայմանագիր, որի համաձայն Կումանը ակումբում պետք է մնար մինչև 2013 թվականի հունիսի 30-ը։

2014 թվականի հունիսի 16-ին Կումանը տեղափոխվեց անգլիական «Սաութհեմփթոն ՖԱ», ըստ պայմանագրի մարզիչը ակումբում կմնար մինչև 2017 թվականը։ Կումանի օգնականն է ակումբում նրա ավագ եղբայր Էրվինը։

2016-2018 թվականներին Կումանը գլխավորել է անգլիական «Էվերթոն ՖԱ»

2018-ին նշանակվում է Նիդերլանդների ազգային հավաքականի գլխավոր մարզիչ։Կումանը ազգային հավաքականը հասցրեց Ազգերի լիգայի եզրափակիչ,որտեղ Կումանի թիմը պարվեց Պորտուգալիային 0։1 հաշվով։

2020 թվականի օգոստոսի 19-ին Կումանը նշանակվում է կատալոնական Բարսելոնա ՖԱյի գլխավոր մարզիչ,փոխարինելով իսպանացի մասնագետ Կիկե Սետյենին։

## Ծանոթագրություններ

Կատեգորիա:Այաքսի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հոլանդացի ֆուտբոլային մարզիչներ
Կատեգորիա:Հոլանդացի ֆուտբոլիստներ
Կատեգորիա:Մարտի 21 ծնունդներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի մարզիչներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պրեմիեր Լիգայի մարզիչներ
Կատեգորիա:Ֆուտբոլային մարզիչներ այբբենական կարգով
Լարժանթեր (շրջան)

**Լարժանթեր** (), շրջան () Ֆրանսիայում, գտնվում է Ռոն Ալպեր երկրամասում։ Շրջանի դեպարտամենտ՝ Արդեշ։ Սուպերֆեկտուրա՝ Լարժանտեր։ Շրջանի բնակչությունը 2006 թվականին կազմել է 92.267 մարդ։ Բնակչության խտությունը կազմում է 48 մարդ/կմ2։ Շրջանի տարածքը կազմում է 1928 կմ2։

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ, Լարժանտերի շրջան 

Կատեգորիա:Ֆրանսիայի շրջաններ
Դավիդ Բերգելսոն

**Դավիդ Բերգելսոն** (, ), հրեա խորհրդային գրող։

Վերադարձել է ԽՍՀՄ, երբ Ադոլֆ Հիտլերը իշխանության եկավ Գերմանիա։ Դրական գործունեությունն սկսել է «*Կայարանի շուրջը*» (1909) վիպակով, որի հերոսը կյանքում խեղված անհատն է։ Հրեական սոցիալական անկումն է պատկերել «*Ամեն բանից հետո*» (1913) վեպում։ 1921 թվականին Բերգելսոն մեկնել է Բեռլին, աշխատակցել դեմոկրատական մամուլին։ 1929 թվականին վերադարձել է ԽՍՀՄ։ Հոկտեմբերյան հեղափոխության ու Ռուսաստանի քաղաքացիական կռիվների թեմային է նվիրել «*Փոթորկոտ օրեր*» (1927) ժողովածուն։ «*Դնեպրի վրա*» (1932– 1940) երկհատոր վեպում կերտված են *«[[պրոֆեսիոնալ հեղափոխական]]ների»* կերպարներ։ Երկրորդ աշխարհամարտի և հետագա տարիներին Բերգելսոնը նկարագրել է խորհրդային ժողովրդի սխրանքը։

## Ծանոթագրություններ

Կատեգորիա:Սպանված գրողներ
Կատեգորիա:Խորհրդային գրողներ
Կատեգորիա:Հակասեմականություն
Կատեգորիա:Հրեա գրողներ
Կատեգորիա:Խորհրդային դրամատուրգներ
Կատեգորիա:ԽՍՀՄ-ում բռնադատվածներ
Կուրսոն (Ծովափնյա Շարանտի գավառ)

**Կուրսոն ** (),  համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Լա Ռոշելի շրջանում։ Մտնում է Կուրսոն կանտոնի կազմի մեջ։

Համայնքի INSEE կոդ՝ 17127։

## Բնակչություն
Համայնքի բնակչությունը 2010 թվականին կազմում էր 1664 մարդ։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* վիճակագրության ազգային ինստիտուտ 

Կատեգորիա:Ֆրանսիայի համայնքներ
Միխայիլ Նապոտնիկ

**Միխայիլ Նապոտնիկ** (, ), կաթոլիկ պրելատ (բարձրաստիճան կաթոլիկ և անգլիական հոգևորական), եպիսկոպոս, սլովենացի գրող։

## Կենսագրություն
Միխայիլ Նապոտնիկը ծնվել է 1850 թվականի սեպտեմբերի 20-ին Սլովենիայի Սլովենսկե Կոնիցե քաղաքում։ Արդեն 1875 թվականի հուլիսի 25-ին նա քահանա էր (25 տարեկանում)։

1881 թվականից մինչև 1884 թվականը Մարբուրգ քաղաքի թեմակալ ճեմարաններից մեկում դասավանդել է մարդու կանոնական իրավունք, փիլիսոփայություն և եկեղեցու պատմություն։

1889 թվականի սեպտեմբերի 27-ին Հռոմի Պապ Լև XIIIը Միխայիլին նշանակել էր Լավանտայի եպիսկոպոս։

1889 թվականի հոկտեմբերի 27-ին տեղի ունեցավ Միխայիլ Նապոտնիկին ձեռնադրությունը իբրև եպիսկոպոս։ Ձեռնադրումը կայացնում էր Ֆրանց դե Պաուլա Ալբերտ Էդերը։

Միխայիլը մահացել է 1922 թվականի մարտի 28-ին Սովենիայի Մարիբոր քաղաքում։ Թաղված է Սուրբ Հովհաննես Մկրտչի մայր տաճարում։

## Ստեղծագործություններ
Միխայիլ Նապոտնիկը գրել է մի քանի գրքեր գերմաներենով և սլովեներենով․
* Die Basilika zur Heiligen Maria, Mutter der Barmherzigkeit, in der Grazervorstadt zu Marburg, (Marburg 1909);
* Kratek pregled bosanskega slovstva (1884);
* Imenopis konjiške nadfare v Kresu 1886, Družba sv. Mohorja, Celovec;
* Sveti Pavel, apostol sveta in učitelj narodov (1904).

## Ծանոթագրություններ

## Գրականություն
* Josef Pajek: Die Fürstbischöfliche Residenzstadt Marburg mit ihren Vororten, Marburg, 1900

## Արտաքին հղումներ
* Словенский биографический лексикон  
* Տեղեկությունններ 

Կատեգորիա:Սլովենացի գրողներ
Կատեգորիա:Եպիսկոպոսներ
Կատեգորիա:Փիլիսոփաներ այբբենական կարգով
Կատեգորիա:Աստվածաբաններ
Բորուտ Պահոր

**Բորուտ Պահոր** (, ), սլովենացի քաղաքագետ, 2012 թվականի դեկտեմբերի 22-ից Սլովենիայի նախագահ։ 2017 թվականի նոյեմբերին վերընտրվել է այդ պաշտոնում։

## Կենսագրություն
Պահորը ծնվել է Պոստոյնա քաղաքում, իր մանկությունը անցկացրել է Նովա Գորիցայում։ 1987 թվականին ավարտել է Լյուբլյանյան համալսարանի սոցիոլոգիական ֆակուլտետը։

Բորուտ Պահոորը երիտասարդ տարիքից սկսած հետաքրքրվել է քաղաքականությամբ, դպրոցում և համալսարանում եղել է ամենաակտիվ կոմերիտականներից մեկը։ 1989 թվականին եղել է Սլովակիայի նոր դեմոկրատական շարժման հիմնադիրներից մեկը։

1990 թվականի սկզբներին առաջին անգամ ընտրվում է սլովենական ազգային ժողովի պատգամավոր։

2000 թվականին Պահորայի կուսակցությունը մտել է իշխող կոալացիայի կազմի մեջ, վարչապետ և լիբերայան ղեկավար Յանեզ Դրնոցշեկոմի գլխավորությամբ։

Պահորը ընտրվում է, որպես Ազգային անսամբլի նախագահ, Սլովակիայի Պետական վեհաժողովի ղեկավար և մնում է այդտեղ ավելի քան 4 տարի շարունակ։ 2004 թվականին Պահորը ընտրվել է Եվրոպական ազգային ժողովի պատգամավոր։

## Ծանոթագրություններ

## Աղբյուրներ
* Биография на сайте Президента Словении 

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Լյուբլյանայի համալսարանի շրջանավարտներ
Կատեգորիա:Սլովենիայի նախագահներ
Կատեգորիա:Սլովենիայի քաղաքական գործիչներ
Կատեգորիա:Պետության ղեկավարներ
Լև Բերգ

**Լև Սեմյոնովիչ Բերգ** ( ), (), խորհրդային աշխարհագրագետ, կենսաբան։ ԽՍՀՄ ԳԱ ակադեմիկոս (1946 թ.), ՌՍՖՍՀ գիտական վաստակավոր գործիչ (1934 թվականից)։ 1898 թվականին ավարտել է Մոսկվայի համալսարանը։ 1940–1950 թվականներին եղել է ԽՍՀՄ աշխարհագրական ընկերության պրեզիդենտը։ Մշակել է լանդշաֆտների տեսությունը։ Ուսումնասիրել է Միջին Ասիայի, Ղազախստանի, Արևմտա–Սիբիրական հարթավայրի լճերը, Արալյան ծովը։ Ունի հետազոտություններ նաև կլիմայագիտության, հնէաշխարհագրության, աշխարհագրության պատմության, գեոմորֆոլոգիայի վերաբերյալ։ 1909 թվականին ուսումնասիրել է Սևանա լճի մակարդակի տատանումները։

## Ծանոթագրություններ

Կատեգորիա:ԽՍՀՄ ԳԱ իսկական անդամներ
Կատեգորիա:Խորհրդային աշխարհագրագետներ
Կատեգորիա:Խորհրդային կենդանաբաններ
Կատեգորիա:Խորհրդային կենսաբաններ
Կատեգորիա:Հրեա գիտնականներ
Կատեգորիա:Ռուս կլիմայագետներ
Կատեգորիա:Կենսաբանական գիտությունների դոկտորներ
Այցելությունը (ֆիլմ, 2015)

«**Այցելություն**» (), Մ. Նայտ Շյամալանի ամերիկյան միստիկ թրիլերն է։ Ֆիլմում նկարահանվել են Քեթրին Հանը, Էդ Օկսենբուլդը, Փիթեր Մաքրոբին և Բենջամին Քեյնսը։ ԱՄՆ-ում շնորհանդեսը տեղի է ունեցել 2015 թվականի սեպտեմբերի 11-ին։ Ռուսաստանի կինոթատրոններում ֆիլմի թողարկումը տեղի ունեցավ 2015 թվականի նոյեմբերի 26-ին։

## Սյուժե
Շատ տարիներ առաջ նա փախել է հայրական տնից առանց զգուշության և մինչև հիմա փորձել է չհիշել այդ գիշերվա իրադարձությունները։ Նա երեխաներին շատ չէր պատմում իր ծնողներից, և նրանք երբեք ծնողներին չէին տեսել։ Բայց հետո տատիկը և պապիկը նրան գտան համացանցում և գրեցին, որ շատ են ուզում տեսնել իրենց թոռներին և 1 շաբաթով կանչում են նրանց հյուրընկալվել Փենսիլվանիայի մեկուսացված ագարակում։ Կարգուկանոնը շատ պարզ է. կարելի է անել ինչ ցանկանում են, սակայն 10:30-ից հետո չի կարելի դուրս գալ սենյակից։ Եվ շուտով երեխաները հասկանում են պատճառը։ Սկայպով նրանք պետք է մայրիկից օգնություն խնդրեն, իսկ վերջինս նրանց կպատմի տատիկի ու պապիկի պահվածքի գաղտնիքը։

## Դերերում
* Դիաննա Դանագան - Դորիս տատիկ
* Փիթեր Մաքրոբի - Ջոն պապիկ
* Օլիվիա Դեջոնջ - Ռեբեկա թոռնիկ
* Էդ Օկսենբուլդ - Տայլեր թոռնիկ
* Քեթրին Հան - Փոլա մայրիկ
* Բենջամին Քեյնս - Ռոբերտ հայրիկ
* Էրիկա Լին Մարշալեկ - գնացքի ուղևորուհի
* Ջոն Դուգլաս Ռեյնի - ոստիկանության սպա
* Բրայան Գիլդի - ոստիկանության սպա
* Շոուն Գոնսալես - գնացքի ուղևոր

## Արտադրություն
Նկարահանումներն սկսվել են 2014 թվականի փետրվարի 24-ին, և սկզբում ֆիլը կոչվում էր Sundowning («Գիշերային խառնաշփոթություն»)։ Նկարահանել են Փենսիլվանիա նահանգում։ Որպես պրոդյուսեր հանդես են եկել անձամբ Շյամալանը և Մարկ Բյենստոկը, ինչպես նաև Մ. Նայտ Շյամալանի Blinding Edge Pictures ստուդիան։ Ֆիլմի կատարող պրոդյուսերները դարձան Սթիվեն Շնայդերը և Աշվին Ռաջան։ Հետագայում ժապավենի թողարկման գործընթացին միացավ պրոդյուսեր Ջեյսոն Բլումը և իր Blumhouse Productions ստուդիան։

## Թողարկում
ԱՄՆ-ում ֆիլմի շնորհանդեսը տեղի է ունեցել 2015 թվականի սեպտեմբերի 11-ին։ Պաշտոնական թրեյլերը թողարկվել է 2015 թվականի ապրիլի 17-ին և կինոթատրոններում հայտնվեց «Հեռացնել ընկերներից» ֆիլմից առաջ։ Forbes թերթի հեղինակ-ներդրողներից քննադատ Սքոթ Մենդելսոնը իր անձնական վարկանիշում արդեն 2015 թվականի ամենասպասված ֆիլմն անվանեց «Այցելություն»։

Վաճառքի արդյունքում ֆիլմը հավաքեց ավելի քան 95 միլիոն դոլար։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Blumhouse Productions ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ թրիլեր ֆիլմեր
Կատեգորիա:Ամերիկյան սարսափ կատակերգություն ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Մ. Նայթ Շյամալանի ֆիլմեր
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում Փենսիլվանիայում
Սպանության անատոմիա

**Սպանության անատոմիա ** (), Օտտո Պրեմինգերի սև-սպիտակ կինոնկարը, հայտնվել է էկրաններին 1959 թվականին։ Գլխավոր դերերում են Ջիմի Ստյուարտը, Լի Ռեմիքը, Բեն Գազարան և Ջորջ Կ․ Սքոթը։ Երբ ֆիլմը դուրս եկավ, հակասական արձագանքներ եղան, և մի պահ այն արգելվում էր ցուցադրել Չիկագոյում։ Այն հիմա համարվում է բոլոր ժանակների իրավաբանական լավագույն ֆիմերից մեկը։ Ֆիլմը յոթ անգամ արժանացել է Օսկար մրցանակին։

## Սյուժե
Այն պահից, երբ Փոլ Գիլբերտին զրկեցին տեղի դատավորի պաշտոնից, նա զբաղվում է փոքր գործերով։ Իր կոլեգա Փարնելը զբաղվում է դատական գործերով և միևնույն ժամանակ հարբեցող է։ Ամեն օր յուրաքանչյուր դատավոր զբաղվում է իր գործերով։

Այդ ժամանակներում բանակի լեյտենանտը խանդի հողի վրա սպանություն է գործում։ Փարնելը Բիլգերին համոզում է, որ զբաղվի զինվորականի պաշտպանությամբ։ Երկուսն էլ փորձում են լուծել այդ առաջադրանքը, որն այդքան էլ հեշտ չէր։

## Դերերում
* Ջեյմս Ստյուարտ - Փոլ Բիգլերի դատապաշտպանը
* Լի Ռեմիք - Լորա Մենիոն
* Բեն Գազարա - լեյտենանտ Ֆրեդերիկ Մենիոն
* Ջորջ Կ․ Սքոթ - Լոդ Դենսեր
* Ջոզեֆ Ն․ Ուելչ - Ուիբերի դատավորը
* Արտուր ՕԿինել - Փարնել Էմեթ Մաքքարթի
* Իվ Արդեն - Մեյդա Պատլեջ
* Քեթրին Գրանտ - Մերի Պիլանտ
* Օրսոն Բին - բժիշկ Մետյու Սմիթ
* Ռաս Բրաուն - Ջորջ Լեմոն
* Մյուրեյ Հեմիլթոն - Ալֆոնս Փաքեթ
* Բրուկս Ուեսթ - դատախազ
* Քեն Լինչ - սերժանտ Դարգո
* Ջոն Կուեյլեն - Սուլո
* Գովարդ Մաքնիր - բժիշկ Դոմպյուեր

## Մրցանակներ
* 1959 - Ամենալավ տղամարդու դեր
* 1959 - Ամենալավ սցենարիստ և ամենալավ դերասանական աշխատանք
* 1959 - Դարձավ ԱՄՆ-ի տասը լավագույն ֆիլմերից մեկը
* 1960 - Յոթ Օսկար մրցանակ
* 1960 - Չորս Ոսկե գլոբուս մրցանակ
* 1960 - Երեք BAFTA մրցանակ
* 1960 - Գրեմի՝ ֆիլմի լավագույն երգի համար

## Ծանոթագրություններ

## Արտաքին հղումներ
*  
*  
* Ֆիլմի գրախոսությունը

Կատեգորիա:1950-ականների անգլերեն ֆիլմեր
Կատեգորիա:1959 ֆիլմեր
Կատեգորիա:Columbia Pictures ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:1950-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Միչիգանում
Կատեգորիա:Միչիգանում նկարահանված ֆիլմեր
Սոցիոֆոբիա

**Սոցիոֆոբիա** (` ընդհանուր և ՝ վախ), մշտական, իռացիոնալ հիվանդություն ինչ-որ հասարակական գործողություններ ծավալելուց (օրինակ՝ հանրային ելույթներից) կամ գործողություններից, որոնք ուղեկցվում են այլ մարդկանց տածած ուշադրությամբ։

## Ներածություն
Նմանատիպ վախերը կարող են առաջանալ մտացածին կամ իրական հետապնդման զգացողությունից։ Սոցիոֆոբ մարդիկ կարող են գիտակցել, որ հասարակական շփումից իրենց վախերը ավելորդ կամ առանց պատճառի են, ավելին, դրանց հաղթահարելը դրանից չի դառնում ավելի հեշտ։ Որոշ մարդիկ, ովքեր տառապում են սոցիոֆոբիայով, վախենում են հասարակական իրավիճակներից, որոնցում նրանք պետք է դրսևորեն իրենց լավագույն կերպով։

Սոցիոֆոբիան դեպքերի մեծամասնության ժամանակ սկսում է դրսևորվել վաղ տարիքում։ Այս հիվանդությամբ տառապողների 50%-ը հայտնաբերել են այս հիվանդության ախտանիշները մինչև 11 տարեկան դառնալը, իսկ 80%-ը՝ մինչև 20 տարեկան դառնալը։ Ինչքան վաղ է հիվանդությունը սկսում դրսևորվել, այդքան ավելի մեծ է հավանականությունը, որ կդրսևորվեն նաև ուղեկցող խանգարումեր, ինչպիսիք են դեպրեսիան կամ թմրանյութերի օգտագործումը։ Սոցիոֆոբիայի հոգեբանական ախտանիշներին սովորաբար ավելանում են ֆիզիոլոգիականները, ինչպիսիք են մաշկի կարմրածությունը, հիպերհիդրոզը, սրտի աշխատանքի արագացումը, դողէրոցքը, սրտխառնոցը։ Կարող են լինել նաև ստուպոր և արագ խոսք։ Խորը սթրեսի ժամանակ հնարավոր է նաև խուճապ։ Հիվանդության վաղաժամ հայտնաբերումը սովորաբար օգնում է քչացնել ախտանիշնորը և խուսափել հավելյալ խանգարումներից, ինչպիսին է դեպրեսիան։ Սոցիոֆոբիան երբեմն անվանում են «բաց թողած հնարավորությունների հիվանդություն»։

## Բուժում
Բուժման արդյունավետ տարբերակ է վարքագծի ճանաչողական բուժումը։ Դեղամիջոցներ կարող են օգտագործվել հիվանդի՝ այդ բուժումներից կատեգորիկ կերպով հրաժարվելու դեպքում, սակայն դրանց արդյունավետությունը սահմանափակ է և ուղղված է հիմնականում ախտանիշների՝ սթրեսի և խուճապի վերացմանը։ Վերջին տարիներին մեծացել է հետաքրքրությունը սոցիոֆոբիայի նկատմամբ, ինչպես նաև առաջարկվել են բուժման մի շարք դեղամիջոցային մեթոդներ։

## Ծանոթագրություններ

## Արտաքին հղումներ
* Սոցիոֆոբիայի ինստիտուտ, ԱՄՆ 
* Սոցիոֆոբիայի հաղթահարման ճանապարհը 

Կատեգորիա:Ֆոբիաներ
Թմրանյութ (ֆիլմ)

**Թմրանյութ** (), 2015 թվականին ռեժիսոր Ռիկ Ֆամույֆայի կողմից նկարահանված ամերիկյան ֆիլմ։ Ֆիլմի պրեմիերան կայացել է Սանդենսի կինոփառատոնում, 2015 թվականին։

## Սյուժե
Դեռահաս Մալքոլմը, որն ապրում է Կալիֆոռնիայի Ինգլվուդ թաղամասի անապահով վայրերից մեկում, երազում է սովորել Հարվարդում։ Երեկույթներից մեկի ժամանակ նրա պայուսակում պատահաբար թմրանյութ են հայտնաբերում, և նրա կյանքում խնդիրներ են առաջանում։

## Դերերում

## Արձագանք
Ֆիլմը ստացել է բարձր գնահատականներ կինոքննադատների կողմից։ «Rotten Tomatoes» կայքում ֆիլմն ունի 87% վարկանիշ՝ 127 ակնարկների հիման վրա։

## Ծանոթագրություններ

## Արտաքին հղումներ
* Պաշտոնական կայք 
* 
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Լեգո ֆիլմ

**Լեգո ֆիլմ** (), ավստրալա֊ամերիկյան լիամետրաժ համակարգչային անիմացիոն ֆիլմ, նկարահանված Ֆիլ Լորդ և Քրիս Միլլեր ռեժիսորների կողմից՝ իրենց իսկ սեփական սցենարով։ Մուլտֆիլմի գործողությունները տեղի են ունենում Lego աշխարհում։ Ըստ սյուժեի, շարքային շինարար Էմմետ Բլոկովսկը, որին սխալմամբ ընդունել էին որպես ընտրյալ, պետք է փրկեր լեգո տիեզերքը բիզնեսի չար լորդից։ Գլխավոր հերոսներին հնչյունավորեց Քրիս Փրեթթը, Ուիլլ Ֆարրելլը, Էլիզաբետ Բենքսը, Ուիլլ Արնեթթը և Նիկ Օֆֆերմանը։ Համաշխարհային պրեմիաերան տեղի է ունեցել 2015 թվականի փետրվարի 7֊ին, իսկ Ռուսաստանում՝ 2015 թվականի փետրվարի 27֊ին։ Ֆիլմը բարձր գնահատական ստացավ կրիտիկների կողմից և բարձր արդյունքներ ցույց տվեց համաշխարհային վարձույթում՝ 60 միլիոն բյուջեյում 468 միլիոն դոլարից ավելի։ Ֆիլմը արժանացել է BAFTA մրցանակի որպես լավագույն անիմացիոն ֆիլմ։

## Սյուժե
### Նախաբան
Վիտրուվիուս անունով հին կախարդը փորձում է պաշտպաանել Ադսկլ անունով վտանգավոր և հզոր մասունքը չար Լորդ Բիզնեսից։ Կարճ պայքարից հետո Վիտրուվիուսը պարտվում և կուրանում է։ Նա զգուշացնում է Բիզնեսին մարգարեության մասին, որտեղ ասվում է Ընտրյալի մասին, որ կհաղթի չարը։ Վիտրուվիուսը կարդում է մարգարեությունը։ Լորդ Բիզնեսը չի հավատում և Վիտրուվիուսին նետում է անդունդը։

### Մեր ժամանակներ
Ութ ու կես տարի անց, Էմմետը՝ շարքային շինարարը, աշխատանքից հետո հանդիպում է մի աղջկա՝ Դիկարա անունով, ով ինչ֊որ բան էր փնտրում շինհրապարակում։ Նրան հետևելով, Էմմետը ընկնում է փոսի մեջ և այնտեղ գտնում Բլոկ Դիմադրությանը։ Նրան դիպչելուց հետո, Էմմետը տարբեր տեսիլքներ է տեսնում և քնում։

Էմմետը ամենահասարակ LEGO կերպարներից է, որը մյուներից երևի թե միայն տարբերվում է իր անփոփոխ լավատեսություն և ամեն ինչով հիանալու ունակությամբ։ Էմմետը աշխատում է շինհրապարակում և ամենից շատ երազում է ձեռք բերել շատ և լավ ընկերներ, բայց այդ երազանքին հասնելու ճանապարհները շատ փշոտ և դժվար են։ Բայց ամեն ինչ փոխվում է, երբ նա հանդիպում է Դիկարկային և կախարդ Վիտրուվիուսին՝ 2 խաղալիք, որոնք նրան տեղեկացնում են նրան հանձնարարված հերոսական հանձնարարության մասին։
Պարզվում է, որ LEGO քաղաքին մեծ վտանգ է սպառնում։ Լորդ Բիզնեսը նպատակաուղղված էր տիեզերքում վերացնել բոլոր արվեստները և նրան դրա համար անհրաժեշտ էր Ընտրյալի օգնությունը, որն էլ դառնում է հենց Էմմետը։ Էմմետը անցնում է տարբեր բարդ և դժվար փորձությունների միջով, որից արդյունքում նա դառնում է իրական Ընտրյալ։

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2014 մուլտֆիլմեր
Կատեգորիա:3D մուլտֆիլմեր
Կատեգորիա:Warner Bros. մուլտֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան էքշն կինոկատակերգություններ
Կատեգորիա:Ամերիկյան մուլտֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Հակաուտոպիական ֆիլմեր